wickkiey/tamil-wikipedia-chunked huggingface dataset:
# வேதி ஆற்றல்

**வேதி ஆற்றல்** (*Chemical energy*) என்பது வேதிப் பொருட்களின் ஆற்றலாகும், வேதிப்பொருள்கள் வேதிவினைக்கு உட்பட்டு வேறு பொருட்களாக மாறும்போது வெளியிடப்படும் ஆற்றலே வேதி ஆற்றல் எனப்படுகின்றது. வேதி ஆற்றலின் சேமிப்பு ஊடகத்தின் சில எடுத்துக்காட்டுகளுள் மின்கலங்கள், உணவு மற்றும் பெட்ரோல் ஆகியவை அடங்கும். வேதிப் பிணைப்புகளை உடைத்தல் மற்றும் உருவாக்குவது ஆற்றலை உள்ளடக்கியது, இது ஒரு வேதியியல் அமைப்பால் உட்கொள்ளப்படலாம் அல்லது உருவாகலாம்.
வேதிப் பொருட்களுக்கு இடையிலான வினையின் காரணமாக வெளியிடப்படும் அல்லது உறிஞ்சப்படும் ஆற்றல், ஆரம்ப மற்றும் இறுதி வெப்பநிலை ஒரே மாதிரியாக இருந்தால், விளைபொருள்களின் ஆற்றல் உள்ளடக்கம் மற்றும் வினைபடுபொருள்களின் ஆற்றல் உள்ளடக்கம் இவற்றுக்கு இடையிலான வேறுபாட்டிற்கு சமம். ஆற்றலின் இந்த மாற்றத்தை வினைபடுபொருள்கள் மற்றும் வினைவிளை பொருள்களின் பிணைப்பு ஆற்றல்களிலிருந்து மதிப்பிடலாம்.
# வேதி ஆற்றல்

## உதாரணங்கள்

1. மின்கலங்கள்
1. உயிரி
1. பெட்ரோலியம்
1. இயற்கை எரிவாயு
1. நிலக்கரி
1. உணவு
# நாய் தகவல்தொடர்பு

>== நாய் தகவல்தொடர்பு == நாய்களுக்கிடையே நிகழும் பரிமாற்றம் நாய் தகவல்தொடர்பு எனப்படும். மேலும் நாய்கள் மனிதர்களிடையே நிகழும் பரிமாற்றமும் நாய் தகவல்தொடர்பு என்றே அழைக்கப்படும். விழி அசைவு முகத்தோரணை குரலாக்கம் உடல்மொழி உள்ளிட்ட நடத்தைகளும் வாசனை வெளியேற்றம் இன ஈர்ப்புசுரப்பு சுவை அறிதல் மூலமாக தொடர்புகொள்கின்றன. மனிதர்கள் நாய்களுடன் குரலாக்கம் கைசைகை உடல்மொழி மற்றும் தொடுதல் மூலமாக தொடர்புகொள்கின்றனர்.
பொருளடக்கம் [மறை]
1 தகவல்தொடர்பு வழிமுறைகள்
2 அடிப்படை
3 கருதுகோள்கள்
4 மேற்கோள்கள்
தகவல்தொடர்பு வழிமுறைகள்[மூலத்தைத் தொகு]
காணல்
கேட்டல்
நுகல்தல்
தொடுதல்
அடிப்படை[மூலத்தைத் தொகு]
மனிதர்கள் மற்றும் நாய்கள் தனித்தனியாக தங்களுக்கிடையே தகவல் பரிமாற்ற அமைப்புமுறைகள் இருந்தாலும் நாய்கள் மனிதர்களை சார்ந்து வாழ்வதால் அவை மனிதர்களுடனான தகவல்தொடர்பினை பரிணாம வழியில் சிறப்பாக பெற்றுள்ளன.இதன் மூலம் மனிதர்கள் உருவாக்கும் துாண்டல்களை உணரவும் பதிலளிக்கவும் செய்கின்றன.
கருதுகோள்கள்[மூலத்தைத் தொகு]
கீழ்காணும் நான்கு கருதுகோள்களின் அடிப்படையில் இந்த கண்டுபிடிப்புகள் செய்யப்பட்டுள்ளன. 1. மனிதர்களுடனான தொடர்புகளால் நாய்கள் மனிதர்களின் சமூக வெளிப்பாடுகளுக்கு பதிலளிக்க ஆக்கல் நிலையுறுத்தல் மூலம் கற்றுக்கொள்கின்றன.[1]
2. நாய்கள் கொல்லைப்படுத்தல் (domestication) செய்யும்போது அவை மனிதர்களின் மீதான அச்சம் நீங்கியது மட்டுமின்றி மனிதர்களுடன் தகவல்பரிமாற்றத்தில் இருந்த புதிர் விடுவிக்கவும் கற்றுக்கொண்டன.[2] 3 மனிதர்களுடனான நாய்களின் சகபரிணாமம்(co-evolution) அவற்றின் உணரிய எந்திரத்தின்(cognitive machinary)மூலம் மனித சமூக வெளிப்பாடுகளை அறிந்துகொள்ள மட்டுமல்ல அவர்களின் மனஉணர்வுகளை அறியவும் செய்தன.[3] 4. மனிதர்களின் உடல்மொழி தகவல்தொடர்பினை அறியவும் அவை முக்கியத்துவம் கொடுத்தன.
மேற்கோள்கள்[மூலத்தைத் தொகு]
Jump up ↑ Udell, M.A.R., Wynne, C.D.L., 2008. A review of domestic dogs' (Canis familiaris) human-like behaviors: or why behavior analysts should stop worrying and love their dogs. Journal of the Experimental Analysis of Behavior 89, 247–261 Jump up ^
Jump up ↑ Hare, B., 2007. From nonhuman to human mind: what changed and why? Current Directions in Psychological Science 16, 60–64 Jump up ^ Hare, Brian; Tomasello, Michael (2005). "Human-like social skills in dogs?". Trends in Cognitive Sciences. 9 (9): 439. . doi:10.1016/j.tics.2005.07.003.
Jump up ↑ Miklósi, Á., Polgárdi, R., Topál, J., Csányi, V., 2000. Intentional behaviour in dog–human communication: an experimental analysis of “showing” behaviour in the dog. Animal Cognition 3, 159–166 Jump up ^ Miklósi, Á., Topál, J., Csányi, V., 2004. Comparative social cognition: what can dogs teach us? Animal Behaviour 67, 995–1004 Jump up ^
# அசோனல்

**அசோனல்** (*Azonal*) என்பது புவியியலில் காலநிலை மண்டலத்தால் தடைசெய்யப்படாத செயல்கள் அல்லது காரியங்களை குறிக்கும் உரிச்சொல்லாகும். இது மண், நிலவமைப்பு, புவிப்புறவியல் மற்றும் தாவரங்களை விவரிக்க பயன்படுகின்றது. எரிமலை மற்றும் மலை தொடர்பான செயல்முறைகள் அசோனல் செயல்முறைகளுக்கு எடுத்துக்காட்டுகள், ஏனெனில் அவை பெரும்பாலும் பூமியின் காலநிலை பகுதிகளிலிருந்து சுயாதீனமாக உள்ளன. சில காலநிலை சூழல்களில் அசோனல் புவிபுற அமைப்புகள் தனித்துவமான பண்புகளை கொண்டுள்ளது. உதாரணமாக, ஆற்றின் செயல்பாடு உலகெங்கிலும் பொதுவானது ஆனால் பெரிகிளேசியல் சூழ்நிலையில் இது பனிமலை, உறைபனி, முறிவுச் சுழற்சிகளை சில நேரங்களில் ஏற்படுத்துகிறது.
# புழு உண்ணிகள்

வெர்மீவோர் (லத்தீன் வெர்மி, "வார்ம்" மற்றும் வோரேர் என்பதன் அர்த்தம்) "புழுதி" என்று பொருள்படுகிறது) புழுக்களை சாப்பிடும் விலங்குகளுக்கு (அனலிலைட்கள், நூற்புழுக்கள் மற்றும் பிற புழு போன்ற விலங்குகள் உட்பட) ஒரு விலங்கியல் சொல். இத்தகைய உணவு கொண்ட விலங்குகள் வெண்மையானவை என்று அறியப்படுகின்றன. சில வரையறைகள் உணவைப் பொறுத்து குறைவாகவே பிரத்தியேகமாக இருக்கின்றன, ஆனால் குறிப்பிட்ட விலங்குகளுக்கு வரையறை வரையறுக்கப்படுகின்றன, எ.கா. "புழுக்கள் அல்லது பூச்சிகள் உண்ணும் பழம்.  
நியூ வேர்ல்டு போர்வீரர்களின் ஒரு முழுமையான மரபியம் வெர்மிவோரா என்ற பெயருக்கு வழங்கப்பட்டது.  
புழுக்கள் மீது பிரத்தியேகமாக உணவளிக்கும் ஒரு மண்வெட்டி Paucidentomys வெர்மிடைக்ஸ், இது 2011 இல் இந்தோனேசியாவில் கண்டுபிடிக்கப்பட்ட ஷ்ரூ எலட்ஸ் என்று பொதுவாக அறியப்பட்ட ஒரு வகை வகை வறண்ட வகை. "புழு-சாப்பிடுவது, சில-தூண்டப்பட்ட சுட்டி" என்று மொழிபெயர்க்கக்கூடிய பெயர், அவர்கள் நான்கு பற்கள் மட்டுமே உள்ளனர், மேலும் மண்புழுக்களின் உணவில் பிரத்தியேகமாக வாழலாம் என்ற உண்மையைக் குறிக்கிறது. வெண்மையாக்கும் பாலூட்டிகளில் இந்த குறைவான பல்விளைவு பல் தடங்கல் ஏற்படுவதைத் தடுக்கிறது.
# நீலகண்ட சிவன்

**நீலகண்ட சிவன்** (1839-1900) ஒரு கருநாடக இசையமைப்பாளர் ஆவார். இவர் சாதாரண இசைப் பயிற்சியைப் பெறவில்லை என்றாலும், இவரது பாடல்கள் ஆழ்ந்த தொழில்நுட்ப அறிவாற்றலை வெளிப்படுத்துகின்றன. நீலகண்ட சிவன் நாகர்கோவில் பகுதியிலுள்ள வடிவீசுவரத்தில் 1839 ஆம் ஆண்டில் பிறந்தார். பழைய திருவாங்கூர் தலைநகரான பத்மநாபபுரத்தில் தங்கினார். இவரது தந்தை சுப்பிரமணிய ஐயர் பத்மநாபபுரம் நீலக்கண்டசுவாமி கோவிலில் ஒரு அதிகாரியாக இருந்தார். சிவனின் தாயார் அழகம்மாள்.  
நீலகண்ட சிவன் ஒரு சில ஆண்டுகளுக்கு ஒரு கிராமப் பஞ்சாயத்துத் தலைவராகப் பணியாற்றினார். மதப் பழக்கங்களை பின்பற்ற இந்த தொழிலை விட்டுவிட்டார்.
# நீலகண்ட சிவன்

## இவரது சில பாடல்கள்

- சம்போ மகாதேவ சரணம் (இராகம் பௌலி)
- ஆனந்த நடமாடுவார் தில்லை அம்பலம் தன்னில் (பூர்விகல்யாணி)
- என்றைக்கு சிவக்கிருபை வருமோ (முகாரி)
- என்ன வந்தாலும் நான் உன்னை மறப்பதில்லை (காம்போதி)
- ஒருநாள் ஒரு பொழுதாகிலும் சிவனை உச்சரிக்க வேணும் (கமாசு)
- வா வா கலைமதி (சங்கராபரணம்)
- ஓராறு முகனே (ரீத்திகௌளை)
- கடைக்கண் பாரையா (தர்பார்)
- சிவனை நினைத்து துதி (காம்போதி)
என்பவை மிகவும் பிரபலமான பாடல்கள் ஆகும்.
# குறைவான முக்கோணம்

**லெஸ்ஸரின் முக்கோணம்** என்பதுவாய்க்குழிக்குள் காணப்படும் மூன்று துணைமண்டல முக்கோண அமைப்புகளில் ஒன்றாகும். ஹைப்போகுளோஸல் நரம்பு, மற்றும் டைகேஸ்டரிக் தசையின் முன்புற மற்றும் பின்புற பகுதிகளை எல்லைகளாக கொண்ட இந்த முக்கோணப்பகுதி , 1846 முதல் 1925 வரை வாழ்ந்த லாடிஸ்லஸ் லியோன் லெஸ்ஸர் என்ற ஜேர்மன் அறுவை சிகிச்சை நிபுணரின் பெயரால்அழைக்கப்படுகிறது.  
டிகாஸ்ட்ரிக் தசையின் முன்புற பகுதி மற்றும் இடைநிலை தசைநார் போன்றவை இதன் கீழ் எல்லையை உருவாக்குகிறது, ஹைபோகுளோசல் நரம்பு மற்றும் இம்முக்கோணத்தின் பின்புற எல்லை டிகாஸ்ட்ரிக் தசையின் இடைநிலை தசைநார் மைலோஹாய்டு தசையின் பின்புற விளிம்பினால் உருவாகிறது. இதன் தளம் ஹைக்ளோசஸ் மற்றும் மைலோஹாய்டு தசைகளால் உருவாகிறது.
# பன்னாட்டு உணவு விடுதி சங்கம்

**பன்னாட்டு உணவு விடுதி சங்கம்** (*International Hotel & Restaurant Association*) என்பது விடுதி மற்றும் உணவகத்தொழில்களின் நலன்களைப் பிரதிநிதித்துவப்படுத்தும் ஒரு சர்வதேச வர்த்தக சங்கமாகும்.
# பன்னாட்டு உணவு விடுதி சங்கம்

## வரலாறு

ஜனவரி 1869: ஜெர்மனியில் உள்ள கோப்லென்ஸில் உள்ள ஹோட்டல் ட்ரையரில் நாற்பத்தைந்து விடுதி உரிமையாளர்கள் சந்தித்து, தொழில்துறையில் வளர்ச்சி மற்றும் அமைப்பை எளிதாக்கும் நோக்கத்துடன் அனைத்து விடுதி உரிமையாளர்கள் கூட்டமைப்பு என்ற பெயரில் ஒரு கூட்டணியை உருவாக்கினர். அந்த நாட்களில், விடுதிகள் வேறுபட்ட தரத்தில் இருந்தன. மேலும் அவற்றின் தேவைகளைத் தொடர்புகொள்வதற்கும் அவர்களின் வணிகத்தைத் தக்கவைப்பதற்கும் வலுவான குரல் தேவைப்பட்டது.  
பன்னாட்டு அளவில் அணைத்து நாட்டு உணவு விடுதி சங்கங்களையும் ஒன்றிணைத்து அந்த்ந்த நாட்டு உணவு விடுதி சம்பந்தப்பட்ட பிரச்சனைகளை கலந்து ஆலோசித்து சாதகமான தீர்வை கொண்டுவருவதுதான் இதன் முக்கிய நோக்கமாகும்.  
தற்போது இந்த சங்கம் தனது அலுவலகங்களை ஜெனீவா, பாரிஸ் மற்றும் பார்சிலோனாவிற்கு விரிவுபடுத்தியுள்ளது, வாஷிங்டன் டி. சி மற்றும் ஆங்காங்கில் புதிய சர்வதேச அலுவலகங்கள் விரைவில் திறக்கப்பவுள்ளன.
# பன்னாட்டு உணவு விடுதி சங்கம்

## செயல்பாடு

தேசிய பயிற்சித்திட்டங்களை தயாரிப்பதற்காக ஐநாவின் பன்னாட்டு தொழிலாளர் அமைப்பு ஐரோப்பிய அமைப்பு யுனெஸ்கோ ஆகியவற்றுடன் கலந்து ஆலோசனை செய்கிறது. அத்துடன் உலக் சுற்றுலா அமைப்பின் துணை கொண்டும் செயல் படுகிறது.பயிற்சி நடக்கும் பள்ளிகளின் பாடத்திட்டங்கள் குறித்த குறிப்பு புத்தகத்தை வெளியிடுகிறது. பன்னாட்டு உணவு விடுதி கையேட்டை ஆண்டுதோறும்.வெளியிடுகிறது.  
சுற்றுலா பயனிகள் பயனடையுமாறு சுற்றுலா பற்றிய தகவல்கள் இச் சங்கத்தின் சுற்றுலா கண்ணோட்டம் ஆகியவை அடங்கிய பன்னாட்டு உணவு விடுதி மதிப்புரையையும் வெளியிடுகிறது.
# காணிக்காரன்

காணிக்காரன் இந்தியாவில் கேரளா முழுவதும் குடியமர்ந்துள்ள பெரிய பழங்குடியின சமூகம் ஆகும்., கி.பி. 2007-ன் கணக்கெடுப்பின் படி சுமார் 19000 காணிக்காரர்கள் கேரளா மற்றும் தமிழ்நாடு கிராமங்களில் காணப்படுகிறார்கள். இவர்கள் கேரளாவின் திருவனந்தபுரம் மற்றும் கொல்லம் மாவட்டங்களில் காடுகள் மற்றும் காடுகளை ஒட்டியும்.,மேலும் கன்னியாகுமரி மற்றும் திருநெல்வேலி மாவட்டங்களிலும் ,காணப்படுகிறார்கள். இவர்களின் பொருளாதாரத்தில் முன்னேற்றம் அடைந்தவர்கள் சிலர் காணப்பட்டாலும் பெரும்பாலானோர் பின்தங்கியே உள்ளனர். காணிக்காரர்கள் கறுப்பு நிற தோற்றமும், வட்டமான தலையும்சுருண்ட முடியும், அகன்ற மூக்கும் உடையவர்களாகவும் பார்பதற்கு மிகவும் கவர்ச்சியாகவும் காணப்படுவார்கள்..  
அவர்களுடைய முக்கிய தொழிலாக விவசாயம் காணப்படுவதால் அவர்கள் எல்லாவற்றையும் பயிரிடுவார்கள். அதுமட்டுமின்றி மீன் பிடிப்பதிலும், வேட்டையாடுவதிலும், அவர்களுக்கு ஆர்வம் அதிகம். அவர்களில் 53.84% பேர் கல்வியறிவு உடையவர்கள். காணிக்காரர் நிர்தம் (காணிக்காரர் நடனம்) என்பது ஒரு வகையான குழு நடனம் கிராமப்புரங்களில் நடத்தப்படுவது ஆகும்.  
.
# நடுநிலையாக்கல் (வேதியியல்)

வேதியியலில் நடுநிலையாக்கல் அல்லது நடுநிலையாக்கம் என்பது அமிலம் மற்றும் காரத்திற்கிடையேயான முழுமையானவினையாகும்.
# நடுநிலையாக்கல் (வேதியியல்)

## "நடுநிலையாக்கல்"விளக்கம்

: அமிலம் + காரம்→ உப்பு + நீர்
உதாரணமாக:
: HCl + NaOH → NaCl + H<sub>2</sub>O
# சார்லஸ் டார்வின் அறக்கட்டளை

**சார்லசு டார்வின் அறக்கட்டளை** (Charles Darwin Foundation) என்பது 1959ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் மற்றும் பன்னாட்டு இயற்கைப் பாதுகாப்புச் சங்கம் ஆகிய அமைப்பின் முயற்சியின்கீழ் நிறுவப்பட்டது. சார்லஸ் டார்வின் ஆராய்ச்சி மையம் இந்த அறக்கட்டளையின் தலைமையகமாக செயல்படுகிறது. அறிவியல் ஆராய்ச்சி மற்றும் சுற்றுச்சூழல் கல்வியை ஊக்குவிக்குவிப்பதை நோக்கமாகக் கொண்டு இந்த அறக்கட்டளை செயல்படுகிறது.
சார்லஸ் டார்வின் அறக்கட்டளை எக்குவோடரில், கலாபகோசு, சாண்டா குரூசு தீவு, புவேர்ட்டோ அயோராவில் அமைந்துள்ளது.
# சார்லஸ் டார்வின் அறக்கட்டளை

## சார்லஸ் டார்வின் ஆராய்ச்சி நிலையம்

சார்லஸ் டார்வின் ஆராய்ச்சி நிலையம் சார்லஸ் டார்வின் அறக்கட்டளையால் இயக்கப்படும் ஓர் உயிரியல் ஆராய்ச்சி நிலையமாகும். இவ்வாராய்ச்சி நிலையம் கலிபகோஸ் தீவுகளில் உள்ள பியூர்டோ அயோரா கிராமத்தில் அகாடமி விரிகுடாவின் கரையோரத்தில் அமைந்துள்ளது. 1959 ஆம் ஆண்டு நிறுவப்பட்டு 1964 ஆம் ஆண்டு நாட்டுக்காக அர்பணிக்கப்பட்ட ஆராய்ச்சி நிலையம் ஆகும். இயற்கை வரலாற்றினை விளக்குவதற்காகவும், கலாபகோஸ் தீவுகளின் பாதுகாப்பு கல்விக்காகவும் திட்டங்கள் மேற்கொள்ளப்படுகின்றன.
# சார்லஸ் டார்வின் அறக்கட்டளை

## நோக்கங்கள்

- அறிவியல் ஆராய்ச்சி மற்றும் சுற்றச்சூழல் கல்வியில் பாதுகாப்பு
- கலை ஆராய்ச்சி மற்றும் கண்கானிப்பு திட்டங்கள்
- கலாபாகோஸ் தேசிய பூங்கா சேவை
- கலாபாகோஸில் பாதுகாப்பு மற்றும் இயற்கை ஆதார விவகாரங்களுக்கான பிரதான அரசாங்க அதிகாரியாக செயல்படுவது.
- சுற்றுச்சூழலியல் பற்றிய நல்ல புரிதல் மற்றும் தீவுகளில் இயற்கை வளங்களின் மேலாண்மை.
- விஞ்ஞான ஆய்வுகளை மேம்படுத்துதல், வடிவமைத்தல் மற்றும் நடைமுறைப்படுத்துதல்.
- தீவுகளில் விஞ்ஞான ஆய்வு மற்றும் கல்வி சம்மந்தப்பட்ட திட்டங்களை செயல்படுத்துதல்.
- 2002 ஆம் ஆண்டில் இந்நிறுவனத்திற்கு சர்வதேச காங்மோஸ் பரிசு வழங்கப்பட்டது.
# சார்லஸ் டார்வின் அறக்கட்டளை

## வெளிபுற இணைப்புகள்

- Charles Darwin Foundation
# திருமூர்த்தி நகர்

**திருமூர்த்தி நகர்** என்பது தமிழ்நாடு மாநிலத்தின் திருப்பூர் மாவட்டம், உடுமலை வட்டத்தில் தளி பேரூராட்சிக்கு உட்பட்ட 13-ஆவது வார்டு பகுதியாக இயற்கை எழில் கொஞ்சும் திருமூர்த்திமலை அடிவாரத்தில் அமைந்துள்ள ஒரு புறநகர்ப் பகுதியாகும். இங்கு, மாவட்ட ஆசிரியர் கல்வி மற்றும் பயிற்சி நிறுவனம், திருமூர்த்தி குறுபுனல் நீர்மின்நிலையம், மீன் பண்ணை, மத்திய தென்னை வளர்ச்சி வாரியம், பரம்பிக்குளம் ஆழியாறு கூட்டுக் குடிநீர் திட்ட முகாம் அலுவலகம், பிஏபி கால்வாய் மற்றும் திருமூர்த்தி அணை ஆகியவை திருமூர்த்திநகருக்குப் பெருமை சேர்க்கும் வகையில் அமைந்துள்ளது.
# தொடர்வைப்புத் தொகை

**தொடர் வைப்புத்தொகை** (Recurring Deposit) என்பது இந்திய வங்கிகள் வழங்கும் ஒரு சிறப்பு வகையான கால வைப்பு முறையாகும். இது வழக்கமான வருமானம் உள்ளவர்கள் ஒவ்வொரு மாதமும் ஒரு நிலையான தொகையை வைப்பு செய்ய உதவுகிறது. தொடர் வைப்பு கணக்கு மற்றும் நிலையான வைப்புகளுக்கு பொருந்தும் விகிதத்தில் வட்டி கணக்கிடப்பட்டு வழங்கப்படும். இது ஒரு குறிப்பிட்ட தொகையை மாதாந்திர தவணைகளில் நிலையான வைப்புத்தொகை செய்வதற்கு ஒத்ததாகும். இந்த வைப்புத்தொகை ஒவ்வொரு மாதமும் செய்யப்படும் அனைத்து வைப்புத்தொகைகளுடன் எதிர்காலத்தில் ஒரு குறிப்பிட்ட தேதியில் முதிர்ச்சியடையும். தொடர் வைப்புத் திட்டங்கள், வாடிக்கையாளர்கள் ஒரு குறிப்பிட்ட காலத்திற்கு ஒரு நிலையான தொகையின் வழக்கமான மாதாந்திர வைப்புத் தொகையின் மூலம் தங்கள் சேமிப்பை உருவாக்குவதற்கான வாய்ப்பை வழங்குகிறது. தொடர் வைப்புத்தொகையின் குறைந்தபட்ச காலம் ஆறு மாதங்கள் மற்றும் அதிகபட்சம் பத்து ஆண்டுகள் ஆகும்.
# தொடர்ச்சியான சார்பு ( கண கோட்பாடு)

கணிதத்தில், சிறப்பாககணகோட்பாட்டில்,தொடா்ச்சியானசாா்பு என்பதுஎல்லை நிலைகளில்அனுமானித்த மதிப்புகளை முந்தைய நிலைகளில்எல்லைகளாகக் கொண்ட வரிசை எண்களின் தொடா்வரிசையாகும். சொல்லப்போனால்,γ என்பதை வரிசை எண் என்க, மற்றும் <math>s := \langle s_{\alpha}| \alpha < \gamma\rangle</math> என்பது γ- வரிசைகளின் தொடா்வரிசையாகும் எனில் எல்லா எல்லை வரிசைβ < γவிலும் s தொடா்ச்சியான சாா்புஆகும்.
: <math>s_{\beta} = \limsup\{s_{\alpha}: \alpha < \beta\} = \inf \{ \sup\{s_{\alpha}: \delta \leq \alpha < \beta\} : \delta < \beta\} \,</math>
மேலும்
: <math>s_{\beta} = \liminf\{s_{\alpha}: \alpha < \beta\} = \sup \{ \inf\{s_{\alpha}: \delta \leq \alpha < \beta\} : \delta < \beta\} \,.</math>
மாற்றுமுறையில், s ஒரு தொடா்ச்சியான சாா்பு எனில் s: γ → வரிசைபரப்புருவில்அமைந்தகணங்களை கொண்டஆட்களம்,தொடா்ச்சியான சாா்பு ஆகும்.இந்ததொடா்ச்சியான சாா்புகள்பெரும்பாலும்துணைஇறுதிமைகள்மற்றும்தலையாயஎண்களில்பயன்படுத்தப்படுகிறது.  
இயல்நிலை சாா்பு என்பது தொடா்ச்சியான மற்றும் ஓரியல்புச் சாா்பு ஆகும்.
# பிள்ளைத்தக்காளி

**பிள்ளைத்தக்காளி** (Physalis peruviana) என்பது ஒரு தாவரமாகும். இதன் தாயகம் பெரு ஆகும். இதன் தாவரப் பெயர் பைசாலிஸ் பெருவியானா என்பதாகும். இது தமிழகத்திள்ள நீலகிரி மலைப்பகுதிகளில் நன்கு விளைகிறது. இச்செடி 45 முதல் 90 செ.மீ உயரம் வளரும் தன்மை கொண்டது. இப்பழத்திலிருந்து பழக்கூட்டு செய்யலாம். இது விதை மூலம் இனப்பெருக்கம் செய்யப்படுகிறது. இதன் பழங்கள் சனவரி - மே மாதங்களில் கிடைக்கும். ஒரு எக்டரில் 20,000 கிலோ பழங்கள் கிடைக்கும்.
# பிள்ளைத்தக்காளி

## சத்துகள்

நூறு கிராம் பழத்தில் உள்ள சத்துகள் (கிரமில்)
- புரதம் 1.8
- கொழுப்பு 0.2
- நார்ப்பொருள் 3.2
- மாவுப் பொருள் 11.1
- கால்சியம் 0.01
- பாஸ்பரஸ் 0.067
- இரும்பு 0.002
# பிள்ளைத்தக்காளி

## மருத்துவப் பண்புகள்

- இப்பழம் சிறுநீரைப் பெருக்கி சிறுநீர் பாதையை சுற்றம் செய்கிறது. இதனால், சீறுநீர் பாதையில் ஏற்படும் எரிச்சல் குணமாகிறது. இச்செடியின் இலையை நெருப்பனலில் வாட்டி வீக்கத்தின்மீது போட வீக்கம் கரைந்து குணமாகும்.
- இப்பழத்தை நாம் உணவில் எடுத்துக்கொண்டால் நம் கல்லீரலில் உள்ள கழிவுகளை நன்கு சுத்தம் செய்து நல்ல ஆரோக்கியமான செல்களை உருவாக்கி ஆரோக்கியமான கல்லீரலாக மாற்றும் வல்லமை கொண்டது.
- நுரையீரல் புற்றுநோயை குணப்படுத்தும் வல்லமை கொண்டது.
- எக்ஸிமா (eczema) என்று சொல்லக்கூடிய தோல் அரிப்பை குணப்படுத்தும்.
இதில் உள்ள ஃபிளாவினோய்ட் (flavinoid) என்ற பொருள் நல்ல Antioxidant (கிருமிகளை எளிதில் அழிக்க கூடியது ) ஆக உள்ளது.
- இதில் உள்ள புரத, நார், கொழுப்பு மற்றும் இரும்பு முதலிய சத்துக்கள் நம் உடலுக்கு நல்ல நோயெதிரிப்பு சக்தியை (immunity power)வழங்குகிறது.
அத்துடன், பால்வினை நோய்களையும் குணப்படுத்துகிறது.
- நல்ல நோயெதிர்ப்பு சக்தியை(immunity ) நம் உடலுக்கு வழங்குகிறது.
# சிட்ரஸ் கேன்கர் (நோய்)

**சிட்ரஸ் கேன்கர் (CITRUS CANKER) ** என்பது எலுமிச்சை தாவரங்களில் ஏற்படக்கூடிய நோயாகும். கான்கர் நோயை உண்டாக்கக் கூடிய சாந்தோமோனாஸ்.சிட்ரி குட்டையான பேசிலஸ் வகையைச் சாா்ந்தது. இதற்கு முனையில் அமைந்த ஒரு கசையிழை உள்ளது. இது 1.5 முதல் 3மியு நீளமும் 0.1 முதல் 1.5 மியு அகலமும் உடையது. இது கிராம் நெகட்டிவ் தன்மையுடைய காற்று சுவாசியாகும்
# சிட்ரஸ் கேன்கர் (நோய்)

## நோயின் அறிகுறிகள்

இந்நோய் எலுமிச்சை தாவரத்தின் இலைகள், கிளைகள், முட்கள் மற்றும் பழங்களை பாதிக்கிறது. தாவரத்தின் பசுமையான பாகங்கள் மற்றும் முதிா்ந்த பழங்களில் கொப்புளம் போன்ற பழுப்பு நிற புள்ளிகளைச் சுற்றி அடா் பழுப்பு நிற வழுவழுப்பும் பளபளப்பும் கொண்ட விளிம்புகளும் காணப்படுகின்றன. இந்தக் காயமானது முதலில் சிறிய மஞ்சள் நிறப் புள்ளிகளாகத் தோன்றி பின்பு 3 முதல் 4 மிமீ விட்டமுள்ள மிகப்பொிய காயமாக கடினமான பழுப்பு நிற பகுதியாக மாறுகிறது.இந்தப் பழுப்பு நிற கொப்புளம் போன்ற தன்மையால் சந்தையில் பழங்களின் விற்பனை விலை குறைகிறது.
# சிட்ரஸ் கேன்கர் (நோய்)

## நோய் சுழற்சி

நோயினை உருவாக்கும் பாக்டீாியாக்கள் தாவரத்தில் உள்ள புறத் தோல் துளைகள் வழியாகவும், புண்கள் வழியாகவும் உட்புகுகின்றன. பாதிக்கப்பட்ட ஓம்புயிாியில் அவை நன்கு பெருகி நிலைத்திருக்கின்றன. இவை காற்றின் மூலமாகவோ மழை மற்றும் சில பூச்சிகளின் மூலமாகவோ புதிய தாவரங்களுக்குப் பரவுகின்றன. நோயினால் பாதிக்கப்பட்ட தாவர நாற்றுகளை பயிரிடுதலின் மூலமும் இந்நோய் சாதாரணமாகப் பரவுகிறது. மிதமான வெப்பநிலையும் ஈரப்பதமான சூழ்நிலையும் இந்நோய் பரவ ஏற்றச் சூழ்நிலையாகும். இந்நோய் பரவுவதற்கு சாதகமான வெப்பநிலை 20c டிகிாி முதல் 35c டிகிாி ஆகும்.
# அனைத்து கணம்

**அனைத்து கணம்** (*Universal Set*) என்பது ஒரு குறிப்பிட்ட விவாதத்திற்கு எடுத்துக் கொண்ட அனைத்து உறுப்புகளையும் உள்ளடக்கிய தொகுப்புகளின் கணம் ஆகும். அனைத்து கணம் **U** என்ற குறியீட்டால் குறிப்பிடப்படும்.
# அனைத்து கணம்

## எடுத்துக்காட்டு

தற்சமயம் நாம் எடுத்துக் கொண்ட விவாதத்தில் இயல் எண்களின் கணம், நிறைவெண்களின் கணம், முழு எண்களின் கணம், விகிதமுறு எண்களின் கணம், விகிதமுறா எண்களின் கணம், மெய் எண்களின் கணம் முதலியவற்றை கொண்டிருந்தால், இவற்றில் உள்ள அனைத்து கணங்களையும் உள்ளடங்கிய கலப்பெண்கள் அல்லது சிக்கலெண்களின் கணமானது, இவ்விடத்தில் அனைத்து கணம் ஆகும்.
# அனைத்து கணம்

## வென்படம்

கணிதத்தில், கணங்களுக்கிடையிலான உறவுகளைக் குறிக்கவும் மற்றும் கணச்செயல்களை பார்த்து புரிந்து கொள்ளவும் நாம் பயன்படுத்தும் வரைபட விளக்கங்கள் படங்கள் என்று அழைக்கப்படுகின்றன.
# இசையில் இரைச்சல்

பின்னூட்டம், சிதைத்தல், வாஹ், ஃபஸ்ஸ், முரணொலி மற்றும் உரத்த ஒலி போன்ற நுட்பங்களின் மூலம் இரைச்சலை இணைத்து ராக் மற்றும் ஜாஸில் புரட்சியை ஏற்படுத்தினார்.]]  
**இசையில் இரைச்சல்** (Noise in music) என்பது பலவிதமாக விவரிக்கப்படுகிறது. இரைச்சல் என்பது உறுதியற்ற, கட்டுப்பாடற்ற, மெல்லிசையற்ற, உரத்த, அல்லது இசையற்ற, அல்லது தேவையற்ற ஒலி என்று விவரிக்கப்படுகிறது. சரியான வரையறையானது பெரும்பாலும் கலாச்சார விதிமுறைகள் மற்றும் தனிப்பட்ட சுவைகள் இரண்டும் இணைந்த விஷயமாகும். இரைச்சல் என்பது மனிதக் குரல் மற்றும் அனைத்து இசைக்கருவிகளின் ஒலியின் ஒரு முக்கிய அங்கமாகும். மின்னணுவியில் கருவிகள் இரைச்சலின் பல்வேறு வகைகளை உருவாக்குகின்றன. மிகவும் பொதுவான பயன்பாட்டில், இரைச்சல் என்பது தேவையற்ற ஒலி அல்லது சமிக்ஞையாகும். இந்தப் பொருளில், மற்றொரு சூழலில் இசை ரீதியாக சாதாரணமாக உணரப்படும் ஒலிகள் கூட பெறுபவரால் விரும்பும் செய்தியைக் கேட்டுக்கொண்டிருக்கும் போது குறுக்கிட்டால் இரைச்சலாக மாறும்.
# அக மொட்டுக்கள்

**அரும்பிகள்** (*Gemmules*) என்பவைகடற்பஞ்சுகளில் காணப்படும் மொட்டுகள் ஆகும்.கடற்பஞ்சுகள் அசாதாரண சூழலில் கலவியற்ற இனப்பெருக்கத்தில் ஈடுபடுகின்றன. கலவியற்ற இனப்பெருக்கத்தின் போது அசாதாரணமாக இனப்பெருக்கம் ஆகி இளம் உயிரிகள் உற்பத்தியாகின்றன.
# அக மொட்டுக்கள்

## பாலிலா இனப்பெருக்கத்தின் பங்கு

கடற்பஞ்சுகளில்பாலிலா இனப்பெருக்க முறையில் மொட்டு விடுகின்றன. இந்த மொட்டுகள் வெளிப்புறத்திலோ அல்லது உட்புறத்திலோ தோன்றும். உள் மொட்டுகள் *ஜெம்யுல்கள்* எனப்படும். இருவகை மொட்டுகளும் வளர்ச்சி அடைந்து கடற்பஞ்சுகளாக உருவாகின்றன.
# அக மொட்டுக்கள்

## பண்புகள்

ஆக்ஸிஜன் இல்லை என்றாலும் குளிா்ந்த சூழல் இருந்தாலும், உலா்ந்த நிலை இருந்தாலும் உயிா் வாழும் அகமொட்டுகள்பாக்டீரியாவின் என்டோஸ் போர்களை ஒத்து காணப்படும். அகமொட்டுகளைச் சுற்றிலும் அமீபாசைட்டால் ஆனது. மேலும் அதனைச் சுற்றிலும் ஸ்பிக்குள்கள் (நுண்சட்டங்கள்) காணப்படும். வாழும் சூழல் இல்லாவிடிலும் அகமொட்டுகள் முதிா்ச்சி அடைந்த நிலையில் வாழும், வளரும்.
# எரியோகுரோம் பிளாக் டி

**எரியோகுரோம் பிளாக் டி** (Eriochrome Black T) அணைவாக்கி தரம்பார்த்தலில் அணைவாக்கி நிறங்காட்டியாக பயன்படுகிறது. இது நீரின் கடினத்தன்மையை தீர்மானிக்கும் செயல்முறை ஆகும். இது ஒரு அசோ சாயம் ஆகும். எரியோகுரோம் என்பது ஹின்ஷ்மன் பெட்ரோலிய வேதிப்பொருள் நிறுவனத்தின் வணிகக் குறியீடு ஆகும். ,
புரோட்டானேற்றம் அடைந்த எரியோகுரோம் பிளாக் டி நீலநிறமுடையது. கால்சியம், மெக்னீசியம், அல்லது வேறு உலோக அயனிகளுடன் அணைவை உருவாக்கும் போது சிவப்பு நிறமாக மாறுகிறது.
# எரியோகுரோம் பிளாக் டி

## பயன்கள்

எத்திலீன்டையமீன்டெட்ராஅசிட்டிக் காடி தரம்பார்த்தலில் நிறங்காட்டியாக பயன்படுத்தும்போது போதுமான அளவு எத்திலீன்டையமீன்டெட்ராஅசிட்டிக் காடியைச் சேர்த்தவுடன் முடிவு புள்ளியில் நீல நிறம் தோன்றுகிறது. மேலும் இந்த எத்திலீன்டையமீன்டெட்ராஅசிட்டிக் காடி, உலோக அயனி நிறங்காட்டியுடன் சேர்ந்து கொடுக்கிணைப்பு சேர்மத்தை ஏற்படுத்தி விட்டு, கட்டற்றநிலை நிறங்காட்டியைக் விடுவிக்கிறது.  
அருமண் பொன்மங்களைக் (metals) கண்டறிய எரியோகுரோம் பிளாக் டி பயன்படுகிறது.
# கியாம்பாட்டிஸ்டா விக்கோ

**கியாம்பாட்டிஸ்டா விக்கோ** (*Giambattista Vico*) (23 ஜூன் 1668 - 23 ஜனவரி 1744) பதினெட்டாம் நூற்றாண்டின் தொடங்கிய இத்தாலிய அறிவொளி இயக்கத்தின் போது செயல்பட்ட ஒரு இத்தாலிய தத்துவஞானியும், சொல்லாட்சியாளரும், வரலாற்றாசிரியரும், நீதிபதியும் ஆவார். நவீன பகுத்தறிவுவாதத்தின் விரிவாக்கம் மற்றும் வளர்ச்சியை இவர் விமர்சித்தார். தனது 17 வது வயதில் இஸ்சியா பேராயரின் உறவினர்களுக்கு ஒன்பதாண்டுகள் ( 1685 - 1694 ) ஆசிரியராக இருந்தார். கற்பித்துக் கொண்டே சட்டவியல், மொழியியல், தத்துவம், வரலாறு கற்றார். பிளேட்டோ, எபிக்யூரஸ், லூகிரீசியஸ், தாஸிடஸ், மாக்கியவல்லி, பிரான்சிஸ் பேக்கன், டெஸ்கார்டெஸ், குரேசியஸ் ஆகியோரின் படைப்புக்களைக் கருத்தூன்றிப் படித்தார். நோபிள்ஸ் பல்கலைக்கழகத்தில் சொற்கோப்புக் கலைப் பேராசிரியராகப் பணியாற்றினார். 1735-ல் நான்காம் சார்லசால் அரசரவை வரலாற்றாளராக நியமிக்கப்பட்டார்.  
விக்கோவால் உருவாக்கப்பட்ட லத்தீன் பழமொழியான Verum esse ipsum factum ("உண்மை என்பது தானே உருவாக்கப்பட்ட ஒன்று") ஆக்கபூர்வமான அறிவியலின் ஆரம்ப நிகழ்வாகும். வரலாற்றின் தத்துவத்தின் நவீன துறையை இவர் துவக்கி வைத்தார். மேலும் வரலாற்றின் தத்துவம் என்ற சொல் இவரது எழுத்துகளில் இல்லை என்றாலும், விக்கோ "தத்துவத்தின் வரலாறு தத்துவ ரீதியாக விவரிக்கப்பட்டது" என்று பேசினார். இவர் ஒரு வரலாற்றாசிரியராக இல்லாவிட்டாலும், விக்கோ மீதான சமகால ஆர்வம் பொதுவாக ஒரு தத்துவவாதியும், கருத்துகளின் வரலாற்றாசிரியருமான ஐசாயா பெர்லின் , ஒரு இலக்கிய விமர்சகர் எட்வர்டு செயித் , ஒரு வரலாற்று அறிஞர் எய்டன் வைட் போன்ற வரலாற்றாசிரியர்களால் தூண்டப்பட்டது.
# கியாம்பாட்டிஸ்டா விக்கோ

## படைப்புகள்

- சம காலத்தை பற்றிய ஆய்வு
- இத்தாலியர்களை பற்றிய பண்டைக்கால அறிவு
- புதிய அறிவியல்
- சுய வரலாறு
- பிரபஞ்ச சட்டம்  
இவை அல்லாமல் பல கட்டுரைகளையும் எழுதியுள்ளார். இவர் படைப்புகளில் புதிய அறிவியல் என்னும் நூல் வரலாற்று கருத்து பொக்கிஷமாக கருதப்படுகிறது.
# பசிபிக் ரீப் நாரை

**பசிபிக் ரீப் நாரை** (*Pacific reef heron*, *Egretta sacra*) என்பது ஓர் வகையான நாரை. இது கிழக்கு ரீப் நாரை என்றும் அழைக்கப்படுகிறது. இவ்வினங்கள் காணப்படும் பகுதிகள் ஆசியா மற்றும் ஓசியானியா.  
பசிபிக் ரீஃப் நாரைகள் நடுத்தர அளவிலான நாரைகளாகும். இவை 57 முதல் 66 செ.மீ நீளம் இடைவெளியைக் கொண்டிருக்கும். 400 கிராம் எடை உடையவை. இவ்வினங்கள் சில முற்றிலும் வெள்ளைத் தோலைக் கொண்டுள்ளது. மற்றவை கரி - சாம்பல் வண்ணத்தில் இருக்கும். ஆண் மற்றும் பெண் இரண்டும் தோற்றத்தில் மாறுபடுவதில்லை.இவ்வேறுபாட்டுக்கான காரணம் தெரியவில்லை. இவ்வினங்களின் உணவு ஆதாரங்கள் பெரும்பாலும் கடல் சார்ந்த மீன்கள் மற்றும் மெல்லுடலிகளின் வகைகள் ஆகும். நன்றாக முதிர்ச்சியடையாத இவ்வகை நாரைகள் சற்று பழுப்பாகவும் மட்டுப்பட்ட வண்ணத்தையும் கொண்டுள்ளன.  
இவ்வினங்கள் பனை மற்று சதுப்பு நிலத் தாவரங்கள் அல்லது பழைய கட்டிடங்களில் உள்ள குழிகளில் முட்டை இடுகின்றது. வெளிர் பச்சை வண்ணத்தில் இரண்டு அல்லது மூன்று முட்டைகள் இடுகின்றன. ஆண், பெண் இரண்டும் சேர்ந்தே அடைகாக்கின்றன. அடைகாக்கும் காலம் 28 நாட்களாகும். குஞ்சுகள் பொரித்து வெளியே வந்தபின் 5 வாரங்களுக்கு பெற்றோர் நாரைகள் அவற்றுக்கு ஆதரவு தருகின்றன.
# ரெவரெண்ட் வில்லியம் டெய்லர்

** மேதகு வில்லியம் டெய்லர் ** இவர் சமயப் பணியாளராக 1815 ஆம் ஆண்டில் இந்தியாவுக்கு வந்தார்.
# ரெவரெண்ட் வில்லியம் டெய்லர்

## கல்விப் பணி

வேதத்தாட்சி என்ற நூலைத் தமிழில் வெளியிட்டுள்ளார். இது 1834 இல் சென்னையில் அச்சிடப்பட்டது. ஐரோப்பியர் தமிழ் கற்க வசதியாக இருக்க , இவர் ஆங்கிலத்திலும் தமிழிலும் நூல்களை வெளியிட்டார்.
# ரெவரெண்ட் வில்லியம் டெய்லர்

## தமிழ்ப் பணி

1. வெற்றி வேற்கையை ஆங்கிலத்தில் மொழிபெயர்த்துள்ளார். இம் மொழிபெயர்ப்பு தமிழில் உள்ள * கீழைநாட்டு வரலாற்றுக் கையேடுகள் *(1835—பதிப்பு ) என்ற பகுதியில் * இ * பிரிவில் தொகுதி 11 இல் சேர்க்கப்பட்டுள்ளது.
1. கீழைநாட்டு வரலாற்றுச் சார்பான கையெழுத்துப் படிகளை மொழிபெயர்த்துள்ளார்.
1. இராட்லர் அகராதியின் மூன்று, நான்கு பாகங்களை நிறைவு செய்துள்ளார்.
1. தமிழ்க் கையேடுகளுக்கு அட்டவணை தயார் செய்துள்ளார்.
# ரெவரெண்ட் வில்லியம் டெய்லர்

## மொழிபெயர்ப்புக்குச் சான்று

**கல்விக்கு அழகு கசடறக் கற்றல்** --- என்பதற்கு ** the beauty of learning is learning without fault **
# ரெவரெண்ட் வில்லியம் டெய்லர்

## பார்வை நூல்

ஐரோப்பியர் தமிழ்ப்பணி, பேராசிரியர் கா. மீனாட்சிசுந்தரம். சென்னைப் பல்கலைக்கழகம் -- 2௦03
# கலக்குந்தன்மை

செயலையொத்த மென்படல குறுக்கீட்டின் விளைவு]]
**கலக்குந்தன்மை** (Miscibility) என்பது அனைத்து விகிதாச்சாரங்களிலும் கலக்க வேண்டிய இயல்புடைய பொருட்கள் இணைந்து (அதாவது, எந்தவொரு செறிவிலும் முழுமையாக கரைக்ககூடிய) ஒரேவிதமான கரைசலாக உருவாக்குகிறது. இந்த சொல் பெரும்பாலும் திரவங்களில் பயன்படுத்தப்படுகிறது, ஆனால் திடப்பொருட்களும் வாயுக்களும் பொருந்தும். உதாரணமாக, நீர் மற்றும் எத்தனால் இணைந்த கரைசலில் அவை இரண்டும் அனைத்தும் ஒத்த விகிதாச்சாரத்தில் கலக்கப்படுகின்றன.  
இதற்கு மாறாக, ஒரு குறிப்பிடத்தக்க விகித்தில் பொருட்களின் கலப்பு உருவாகவில்லை என்றால் ஒன்றுடன் ஒன்று கலவாத்தன்மை உடையனவாக கருதப்படுகின்றன. உதாரணமாக, பியூட்டனோன் (Butanone) தண்ணீரில் கணிசமாக கரையக்கூடியது, ஆனால் இந்த இரண்டு கரைப்பான்களும் அனைத்து விகிதாச்சாரங்களிலும் கலக்க வேண்டிய இயல்புடையவை இல்லை, ஏனென்றால் அவைகளின் இயல்பு எல்லா விகிதங்களிலும் கரையக்கூடியவை அல்ல.
# இயற்கை பெட்ரோல்

**இயற்கை பெட்ரோல்** (Natural gasoline) என்பது இயற்கை வாயுவிலிருந்து ஒடுங்கப்பட்ட திரவ நீரகக்கரிமக் கலவையாகும். இது பாறை எண்ணெயிலிருந்து பெறப்படும் பொதுவான பெட்ரோல் போன்றதாகும்.  
இயற்கை பெட்ரோலின் வேதியியல் கலவையானது, ஐந்து மற்றும் ஆறு கார்பன் ஆல்க்கேன்கள் (பென்ட்டேன் மற்றும் எக்சேன்) ஆகும். இதனுடன் நீண்ட சங்கிலிகளுடன் சிறிய அளவிலான அல்கான்களும் உள்ளது. இதில் குறிப்பிடத்தக்க அளவு ஐசோபென்டேன் (மெத்தில் பியூட்டேன்) , உள்ளது, இது பெட்ரோலிய உற்பத்தியில் அரிதானதாகும். இதன் கொதிநிலை பெட்ரோலுக்கான நிலையான வரம்பிற்குள் உள்ளது.  
இயற்கை பெட்ரோல் கொந்தளிப்பு மற்றும் நிலையற்ற தன்மைகளைக் கொண்டதாகும்.மேலும், குறைந்த எட்டக எண் மதிப்பீட்டைக் கொண்டுள்ளது, ஆனால், வணிக பெட்ரோலை உற்பத்தி செய்ய மற்ற ஹைட்ரோகார்பன்களுடன் கலக்கப்படலாம். இது எண்ணெய் மென்களிக்கலில் இருந்து எண்ணெயைப் பிரித்தெடுக்க ஒரு கரைப்பானாகவும் பயன்படுத்தப்படுகிறது.
# பூசாரிப்பட்டி

**பூசாரிப்பட்டி** (*Poosaripatti*) என்பது இந்தியாவின், தமிழ்நாடு மாநிலத்திலுள்ள சேலம் மாவட்டம், காடையாம்பட்டி ஊராட்சி ஒன்றியம், பூசாரிப்பட்டி ஊராட்சிக்கு உட்பட்ட ஒரு சிற்றூர் ஆகும்.
# பூசாரிப்பட்டி

## அமைவிடம்

இந்த ஊரானது மாவட்ட தலைநகரான சேலத்தில் இருந்து 24 கிலோமீட்டர் தொலைவிலும், காடையாம்பட்டியில் இருந்து 5 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின்11°43'00.6"N 78°20'04.4"E அமைவிடம் ஆகும்.
# பூசாரிப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 1067 வீடுகளும் 4146 மக்களும் வாழ்கின்றனா். இதில் 2199 ஆண்களும், 1947 பெண்களும் என்றும் உள்ளது. கல்வியறிவு பெற்றவர்கள் விகிதம் 63.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும். இக் கிராமத்தின் மொத்தப்பரப்பளவு 318.96 ஹெக்டா்ஸ். முல்லை, சம்பங்கி, சாமந்தி ஆகிய பூ வகைகள் விளையும் கிராமப்பகுதியாகும்.
# பாக்கிஸ்தான் புவியியல்

**பாக்கிஸ்தான் புவியியல்** - பாக்கிஸ்தானின் புவியியல் பல்வேறு நிலப்பகுதிகளை உள்ளடக்கியிருக்கிறது.பாக்கிஸ்தான் புவியியல் ஆய்வு நிறுவனம் நாட்டின் புவியியல் படிப்பிற்கு பொறுப்பான பிரதான நிறுவனம் ஆகும்
# பாக்கிஸ்தான் புவியியல்

## டெக்டோனிக் மண்டலம்

இந்திய மற்றும் யூரேசிய டெக்டோனிக் தகடுகளோடு பாக்கிஸ்தான் டெக்டோனிக் தகடு இணைந்திருக்கிறது.அங்கு சிந்து மற்றும் பஞ்சாப் மாகாணங்கள் இந்திய தட்டுகளின் வடமேற்கு மூலையில் உள்ளன.இது பலூசிஸ்தான் மற்றும் கைபர்-பாக்தூன்க்வாவ யூரேசிய தட்டுக்குள்ளேயே உள்ளது.முக்கியமாக ஈரானிய பீடபூமி, மத்திய கிழக்கு மற்றும் மத்திய ஆசியாவின் சில பகுதிகளை உள்ளடக்கியதாகும்.இதனுடைய வட பகுதிகள் மற்றும் ஆசாத் காஷ்மீர் மத்திய ஆசியாவில் உள்ளது,எனவே இரண்டு டெக்டோனிக் தகடுகள் மோதிக்கொண்டால் பல பூகம்பங்கள் வர வாய்ப்புள்ளது.
# பாக்கிஸ்தான் புவியியல்

## பூகம்பங்கள்

டெக்டோனிக் தட்டுகளின் மையத்தில் இது இருப்பதால், பல ஆபத்தான பூகம்பங்கள் பாக்கிஸ்தானில் வர வாய்புள்ளது .
# பாக்கிஸ்தான் புவியியல்

## சுரங்க தொழில்

சுரங்கப்பாதை பாக்கிஸ்தானில் ஒரு முக்கியமான தொழில் ஆகும்.நிலக்கரி, தாமிரம், தங்கம், குரோமைட், கனிம உப்பு, பாக்சைட் மற்றும் பல தாதுப்பொருட்கள் உட்பட பல கனிமங்களை பாக்கிஸ்தான் கொண்டுள்ளது.விலையுயர்ந்த மற்றும் அரை விலையுயர்ந்த கனிமங்களும் கூட வெட்டப்படுகின்றன.இவை பெரிடோட், அக்வாமாரீன், டோபஸ், ரூபி, மரகதம், அரிதான பூமி தாதுக்கள் மற்றும் பல வகைகள் மற்றும் குவார்ட்ஸ் வகைகள் அடங்கும்.பாக்கிஸ்தான் கனிம மேம்பாட்டு கூட்டுத்தாபனம் சுரங்கத் தொழில்துறையினருக்கு ஆதரவாகவும் மற்றும் முன்னேற்றத்திற்கு பொறுப்பாகவும் செயல்படும்.பாகிஸ்தான் நவரத்தின கற்கள் கழகம் ஒரு அதிகாரப்பூர்வ நிறுவனம் பங்குதாரர்களின் நலன்களுகாக செயல்பட்டு வருகிறது.பலுசிஸ்தான் மாகாணம் கனிம வளங்களில் சிறப்பாக உள்ளது.
# நம் ஜீன்களில் இல்லை

நம் ஜீன்களில் இல்லை: உயிரியல், சிந்தனை மற்றும் மனித இயல்பு என்பது பரிணாம மரபியலாளர் ரிச்சர்ட் லேவொன்டின், நரம்பியலாளர் ஸ்டீவன் ரோஸ் மற்றும் உளவியல் அறிஞர் லியோன் காமின் ஆகியோரின் 1984 புத்தகம், இது சமூகவியல் மற்றும் மரபணு நிர்ணயிப்புகளை விமர்சித்துள்ளது. எட்வர்ட் ஓ. வில்சன் மற்றும் ரிச்சர்ட் டாவ்கின்ஸ் போன்ற விஞ்ஞானிகளின் கருத்துக்களை தவறாகப் புரிந்து கொள்ளும் வகையில் மார்க்சிசத்தால் எழுதப்பட்ட ஆசிரியர்கள் குறைகூறப்படுகின்றனர்.
# நம் ஜீன்களில் இல்லை

## சுருக்கம்

லாவோன்டின், ரோஸ் மற்றும் கம்மிங் ஆகியோர் விஞ்ஞானம் மற்றும் அரசியலின் சிக்கல் பற்றி ஒரு வலுவான அறிக்கையை வெளியிட்டனர்: "அறிவியல் முதலாளித்துவ சிந்தனையின் இறுதி சட்டபூர்வமயமாக்கலாகும்", மேலும் பின்வரும் ஒப்பீடு ஒன்றை உருவாக்குகிறது: "வகுப்புகளுக்கு இடையேயான போராட்டத்தில் உயிரியல் நிர்ணயவாதம் ஒரு ஆயுதமாக இருந்தால், பல்கலைக்கழகங்கள் ஆயுத தொழிற்சாலைகளும், அவர்களின் போதனை மற்றும் ஆராய்ச்சி திறன்களும் பொறியாளர்கள், வடிவமைப்பாளர்கள், மற்றும் உற்பத்தி தொழிலாளர்கள் ". எட்வர்ட் ஓ. வில்சன், ரிச்சர்ட் டாவ்கின்ஸ், மற்றும் டொனால்ட் சைமன் போன்ற எழுத்தாளர்களின் கருத்துக்களை லெவொன்டின், ரோஸ் மற்றும் கமின் விவாதிக்கின்றனர். சில சமுதாயவியலாளர்களைப் போலவே சிமோன்ஸ் கூறுகிறார், "வெளிப்படையான பண்புக்கூறு மரபணுக்களால் குறியிடப்படவில்லை, ஆனால் ஒரு சாத்தியமான குறியீடானது மற்றும் அதற்கான சுற்றுச்சூழல் குணத்தை வழங்கும்போது மட்டுமே குணாம்சம் எழுகிறது." அவர்களின் பார்வையில், "சுற்றுச்சூழலை சார்ந்திருப்பதை மேலோட்டமாக தோற்றமளிக்கும் போதிலும், இந்த மாதிரியானது சுற்றுச்சூழலில் இருந்து முற்றிலும் மரபார்ந்த முறையில் தீர்மானிக்கப்படுகிறது." "மனித சமூகவியலின் பரிணாம வளர்ச்சி" (1979) என்ற சைமன்ஸின் வாதங்கள் "சமுதாயவியல் கோட்பாடு எந்தவொரு முரண்பாடாக இருந்தாலும், ஒரு சிறிய மன ஜிம்னாஸ்டிக்ஸ் மூலம் எப்படி விவரிக்க முடியும் என்பதை எடுத்துக்காட்டுகிறது" என்று எழுதுகின்றன.
# நம் ஜீன்களில் இல்லை

## வரவேற்பு

லெவொன்டின், ரோஸ் மற்றும் கம்மின் விமர்சனங்களுக்கு பதிலளித்த அவர், "அதன் பாகங்களைப் பொறுத்தவரை" முழுமையான பார்வையாளர்களின் பார்வையை குறைக்கும் வாதங்களைக் குறைப்பதில் "சரியான புத்திசாலித்தனமான நம்பிக்கையை" பாதுகாத்துள்ளார். அவர் புத்தகத்தில் (முரண்பாடாக) ஒரு "சிக்கலான முழுமையானது" என்று கூறுகிறார், "ஒரு சிக்கலான முழு பண்புகள் வெறுமனே பாகங்கள் அந்த அதே சொத்துக்கள் தொகை" என்று. "சத்தியத்தின் மீது சித்தாந்தம் முன்னுரிமை" கொடுக்கும் ஆசிரியர்களை அவர் குற்றஞ்சாட்டினார், விஞ்ஞானத்தின் விசித்திர சதித்திட்டத்தை ஊக்குவித்தார். பொய்கள் மற்றும் முட்டாள்தனத்தை அவர்கள் மீது குற்றம்சாட்டிய அவர், நம் ஜீன்களில் இல்லை என்பது "வேடிக்கையான, கரிசனையுள்ள, ஆபாசமற்ற மற்றும் மென்மையானது" என்று முடிவு செய்தார். உளவியலாளர் டேவிட் பி. பாராக் லெவொன்டின், ரோஸ் மற்றும் கமீன் ஆகியோர் "இனவெறி நுண்ணுயிரியல் மற்றும் தவறான வழிகாட்டுதலுடன் கூடிய சமூக டார்வினிசத்துடன் கூடிய நியாயமற்ற ஒற்றுமை சமூகவியல்" என்று எழுதினர்.  
உயிரியலாளர் டீன் ஹேமர் நமது ஜீனஸ் நாட்டில் ஒரு அறிவியல் விஞ்ஞானத்தை விட ஒரு அரசியல் அல்ல என்று கருதினார், மேலும் அதன் அரசியலை வெறுத்தார். இருப்பினும், புத்தகம், மனித நடத்தை மரபியல் என்று Hamer கற்று குறிப்பாக பாலியல், ஒரு உணர்ச்சிபூர்வமாக விதிக்கப்பட்ட தலைப்பை, மற்றும் ஓரளவு அவரை ஓரினச்சேர்க்கை மரபியல் செய்ய metallothionein ஆய்வுகளில் இருந்து துறைகள் மாற்ற ஊக்குவிக்கப்பட்டது. ஆசிரியர் ரிச்சர்ட் வெப்ஸ்டர், ஏன் பிராய்ட் ஆம் ஆண்டு எழுதிய தவறான இருந்ததா (1995), நாட் மரபணுக்கள் அழைக்கப்படும் "சமூக உயிரியல் மற்றும் மரபணு தீர்மானகரமான இது மிகவும் அடிக்கடி அது தெரிவிக்கிறார் இது மார்க்சிசம் விட நுட்பமான மற்றும் மதிப்புமிக்க பெரும்பாலான ஆனது ஒரு விமர்சிக்கின்றார்." அறிவியல் ரோஜர் ஸ்மித் வரலாற்றாசிரியர் சமூக உயிரியல் கொள்ள அணுகும் விமர்சனத்துக்கு நமது மரபணுக்களில் இல்லை விவரித்தார். சைக்காலஜிஸ்ட் ஸ்டீவன் த பிங்கர் உள்ள நமது மரபணுக்களில் இல்லை விமர்சித்தார் அவரது எப்படி மைண்ட் படைப்புகள் (1997), அவர் Lewontin, ரோஸ் மற்றும் கமின் காலி ஸ்லேட் உள்ள "டொனால்ட் சைமன்ஸ் பாலியல் வாழ்க்கை பற்றியது மறைமுகமாய் சாடுகிறான்" கைவிட என்று ரிச்சர்ட் டாகின்ஸ் தவறாக மேற்கோள் காட்டு, மீண்டும் எழுதினார் (2002) அவர் அவர்கள் பொய்யாக அவர்களுக்கு அபத்தமானது நம்பிக்கைகள் ascribing, "தீர்மானகரமான" மற்றும் "குறைத்து" "துஷ்பிரயோகம் தெளிவற்ற வகையில்" என போன்ற வார்த்தைகளைப் பயன்படுத்தி, அத்தகைய வில்சன் மற்றும் டாகின்ஸ் போன்ற விஞ்ஞானிகள் காட்சிகள் தவறாக என்று எழுதினார்.
# நம் ஜீன்களில் இல்லை

## பதிப்பகம்

- இல்லை நம் ஜீன்ஸ்: உயிரியல், ஐடியாலஜி மற்றும் மனித இயற்கை
# டைமர் அமிலம்

**டைமர் அமிலங்கள்** (*Dimer acid*) அல்லது குறைக்கப்பட்ட கொழுப்பு அமிலங்கள் என்பது டை கார்பாக்சிலிக் அமிலங்கள் ஆகும். இவ்வகை அமிலங்கள் டால் எண்ணெயிலிருந்து களிமண் வினை ஊக்கிகளைப் பயன்படுத்தி குறைப்பதன் மூலம் தயாரிக்கப்படுபவை. இவற்றின் சிஏஎஸ் எண் [61788-89-4] ஆகும். டைமர் அமிலங்கள் பாலிஅமைடு ரெசின்கள் மற்றும் பாலிஅமைடு சூடான உருகிய பசைகள் ஆகியவற்றின் தொகுப்பிற்கு முக்கியமாகப் பயன்படுத்தப்படுகின்றன. டைமர் அமிலங்கள் அல்கைடு ரெசின்கள், பசைகள், சர்பாக்டான்ஸ், எரிபொருள் எண்ணெய் கூட்டுப் பொருட்கள் மற்றும் உயவுப் பொருட்கள் தயாரிக்கப் பயன்படுத்தப்படுகின்றன. இது இலேசான மஞ்சள் அல்லது மஞ்சள் நிற பிசுபிசுப்பபான ஒளி புகக்கூடிய திரவமாகும். இது நச்சுப் பொருள் அல்ல.  
டைமர் அமிலத்தில் வழக்கமாக ஸ்டீரியிக் அமிலத்தைப் போன்ற இரட்டை அமைப்பு இருக்கலாம். இது C36 டைமர் அமிலம் என்றும் அழைக்கப்படுகிறது.
டிரைமர் அமிலம் என்பது டைமர் அமிலத்தின் தொடர்ச்சியாகும். எனவே, இதில் டைமரைப் போன்று மூன்று மூலக்கூறுகள் இணைந்த கொழுப்பு அமில அமைப்பு இருக்கலாம். இதன் விளைவாக மூன்று மூலக்கூறுகள் இணைந்த கொழுப்பு அமிலமாக உள்ளது. அதன் சிஏஎஸ் எண் [68937-90-6] ஆகும்.  
அம்மோனியாவுடன் ஒடுக்க வினைக்கு உட்படும் போது டைமர் அமிலங்கள் டைமர் அமீன்களாக மாற்றமடைகிறது.
# களிச்செதில் கல்

**களிச்செதில் கல்** *(Diaspore)* , அல்லது **டயாசுப்போரைட்**, ** எம்போலைட்**, **கய்செரைட்** அல்லது **டான்ட்டாரைட்** எனவெல்லாம அழைக்கப்படும் கனிமம் ஓர் அலுமினியம் ஆக்சைடு ஐதராக்சடு கனிமம் ஆகும். இதன் வேதியியல் வாய்பாடு α-AlO(OH) ஆகும் இது செஞ்சாய்சதுரப் படிகமாக அமைகிறது. இது ஜியோத்தைட் கனிமத்தைப் போல சம உருவாக்கதில் படிகமாகிறது.
# களிச்செதில் கல்

## இயல்புகள்

இக்கனிமத்தின் படிகங்கள் அரிதாக, மென்தகடு அல்லது (010) தளத்தில் பலகை அமைப்பிலும், C கனிம நகர் திசைக்கு இணையாக ஊசிவடிவப் படிகமாக நீண்டும், மெல்லிய செதில்களாகவும் காணப்படுகிறது. (010) தளத்தில் தெளிவான பிளவுடனும் (110) தளத்தில் சீரற்ற பிளவினையும் சங்கு முறிவினையும் உடையதாகும். இதன் கடினத்தன்மை மோவின் அளவுகோலில் 6(1/2)- 7 ஆகும். மிக எளிதில் நொறுங்கக்கூடிய இதன் ஒப்படர்த்தி 3.3 முதல் 3.5 வரை அமையும்மிது வெண்மை, சாம்பல் கலந்த வெண்மை, நிறமற்றும், வெளிர்மஞ்சள், வெளிர்சிவப்பு, பச்சை கலந்த பழுப்பு, ஊதா நிறங்களிலும் காணப்படும். இதன் மிளிர்வு, பொலிவான பளிங்கு நிறத்தினையும் பிளவுற்ற தளங்களில் முத்து மிளிர்வினையும் உடையதாய்க் காணப்படும். இது ஒளிப்புகும் தன்மை முதல் ஓரளவிற்கு ஒளிக்கசியும் தன்மை வரையிலானது. ]]. இது ஈரச்சினை உடையதாகும். இதன் ஒளிவிலகல் எண் α=1.682-1.706, β=1.705-1.725, γ=1.730-1.752 ஆகும். இதன் ஒப்படர்த்தி அல்லது தன் ஈர்ப்புதிறம் 3.4 ஆகும். இது மூடிய ஊதுகுழலில் வெப்பம் ஊட்டினால் நீரிழந்து கடுமையான வெண்சிதல்களாகப் பிரிந்து தூளாகிறது.  
இதன் கடினத்தன்மை எண்ணில் இருந்து இதைப் பிற நிறமற்ற ஒளியூடுருவும் செவ்வையான பிளவும் முத்துப் பொலிவும் உள்ள அபிரகம், மாக்கல், புரூசைட், ஜிப்சம் ஆகிய கனிமங்களில் இருந்து தெளிவாகப் பிரித்தறியலாம். டயாசுப்போர், கிப்சைட்டுடன் திண்ணிய மெல்லிய கோளவடிவப் பொருளாகப் போகிமைட்டுடன் பாக்சைட்டில் மிகப் பரவலாகக் கிடைக்கிறது.  
இக்கனிமம் குருந்தம் அல்லது குருந்தைட் எனும் சாணைக்கல் க்னிமம் ஆகிய மாற்று வடிவத்தில் குறுணைகளாக சுண்ணக்கல், பிற படிகப் பாறைகளில் உள்ளது.
# உருமாறுதல்

கடல்வழி முதுகெலும்புகளில் லார்வா மேம்பாட்டில் உருமாற்றத்தைஅல்ஃப்ரெத் மாத்தியு ஜியார்ட் என்பவர் கண்டறிந்தாா். இன்று வரை, இந்த வாழ்க்கை வரலாறானது ஒரு சிறிய எண்ணிக்கையிலான பாலிகேட் வகைபாட்டில், சில சாகுளோஸ்சன் மெல்லுடலிகளிலும் அறியப்படுகிறது, அத்துடன் . சில சந்தர்ப்பங்களில், லார்வா மாறுபாடு ஒரு 'பிளாஸ்டிக்' பண்பு ஆகும், அது சுற்றுச்சூழலுக்கு இடைப்பட்டதாக இருக்கும். மற்ற சந்தர்ப்பங்களில், லார்வா வகை மரபணு ரீதியாக தீர்மானிக்கப்படுகிறது - ஒரு சிறந்த எடுத்துக்காட்டு Polychaete(முட்புச்சி) Streblospio benedicti ஆகும், அங்கு சில தாய்மார்கள் சிறு பிளாங்டான் முட்டைகள் மற்றும் பிற விலங்குகள் பெரிய கருவுணவு முட்டைகளைவெளியிடும்
.எந்தவொரு வழக்கிலும், லார்வா வகைகளில் ஏற்படும் மாறுபாடு பொதுவாக லார்வாக்களின் உற்பத்திக்கு உட்படுத்துகிறது, இது உணவு முறை மற்றும் / அல்லது வளர்ச்சி நேரங்களில் வேறுபடுகிறது
# தொழில்சார் மன அழுத்தம்

**தொழில் சார்ந்த மன அழுத்தம்** (Occupational stress) என்பது ஒருவரின் தொழில் தொடர்பான உளவியல் அழுத்தமாகும் . வேலையில் உள்ள மன அழுத்த சூழ்நிலைகள் என்ன என்பதைப் புரிந்துகொண்டு, அந்த நிலைமைகளை சரிசெய்ய நடவடிக்கை எடுப்பதன் மூலம் தொழில் சார்ந்த மன அழுத்தத்தை நிர்வகிக்க முடியும். பணியாளர்கள் தங்களது மேற்பார்வையாளர்கள் அல்லது சக பணியாளர்களால் தங்களுக்கு ஆதரவு கிடைக்கவில்லை என்று நினைக்கும்போதோ அல்லது அவர்கள் செய்யும் வேலையின் மீது அவர்களுக்கு கொஞ்சம் கட்டுப்பாடு இருப்பதாக அல்லது கட்டுப்பாடான சூழ்நிலைகளில் வேலை செய்வதாக உணரும்போது அல்லது வேலையில் அவர்கள் எடுக்கும் முயற்சிகள் வேலைக்கான வெகுமதிகளுடன் ஒத்துப்போகவில்லை என உணரும்போது தொழில்சார் மன அழுத்தம் ஏற்படலாம். தொழில் சார்ந்த மன அழுத்தம் பணியாளர்கள் மற்றும் முதலாளிகள் இருவருக்கும் கவலை அளிக்கிறது, ஏனெனில் மன அழுத்தம் நிறைந்த வேலைகள் ஊழியர்களின் மனநலன், உடல் ஆரோக்கியம் மற்றும் வேலை செயல்திறன் ஆகியவற்றுடன் தொடர்புடையது. உலக சுகாதார அமைப்பு மற்றும் பன்னாட்டு தொழிலாளர் அமைப்பு நடத்திய ஓர் ஆய்வில், அதிக நேரம் வேலை பார்ப்பது மன அழுத்தத்தை ஏற்படுத்தும் முக்கியக் காரணியாகும். 2016இல் 7,45,000 தொழிலாளர்கள் குருதி ஊட்டக்குறை இதய நோய் மற்றும் பக்கவாதம் போன்றவற்றால் இறந்ததாக மதிப்பிடப்பட்டுள்ளது.
# சிறிய வெப்லன் வரிசை

கணிதத்தில், **சிறிய வெப்லன் வரிசை** என்பது பொிய எண்ணிடத்தக்க வரிசையாகும். இது ஓஸ்வேலட் வெப்லனின் பெயரால் அழைக்கப்படுகிறது. பொதுவாக இது ஆக்கர்மான் வரிசை என அழைக்கப்படுகிறது. இருப்பினும் 1951 இல் ஆக்கா்மான் உருவாக்கிய வரிசையை விட சிறிய வெப்லனின் வரிசை சிறியதாகும்.  
எதிா்பாராத விதமாக பிஃபா்மன் ஸுட் Γ0 வரிசையை தவிா்த்து பிற வரிசைக்கென்று தரமான குறியீடு எதுவும் இல்லை. பெரும்பாலான முறைகள் அனைத்தும் ψ(α), θ(α), ψα(β) குறியீடுகளைக் கொண்டுள்ளது. அதில் சில எண்ணிடத்தக்க வரிசைகளை எண்ணிடதக்கதல்லாத சார்பளவைச் சுட்டுகளுக்கு பதிலாக உருவாக்கும் வெப்லனின் சாா்பில் மாற்றங்கள் செய்யப்பட்டவைகள் ஆகும். இவற்றில் சில "வீழ்த்தப்பட்ட சாா்புகள்" ஆகும்.  
சிறிய வெப்லன் வரிசை சில நேரங்களில் <math>\phi_(0)</math> or <math>\theta(\Omega^\omega)</math> or <math>\psi(\Omega^{\Omega^\omega})</math> இவ்வாறாக குறிக்கப்படுகிறது. வெப்லன் சாா்பிலிருந்து முடிவிலா நீட்சி பெற்ற சார்பளவைச் சுட்டுலிருந்து இது வெப்லரால் கட்டமைக்கப்பட்டது. இந்த வரிசை குருஸ்காலின் தேற்றத்தைின் பலத்தை அளவிடுகிறது. 2005 இல் ஜொ்வெல் உருவாக்கிய மரங்களின் வோ் வரிசை முறையைப் போன்றது.
# வளி மண்டல ஈரப்பதத்ததைப் பிரித்தெடுத்தல்

**வளி மண்டல ஈரப்பதத்ததைப் பிரித்தடுத்தல்** (*Atmospheric moisture extraction*) குடிப்பதற்காகவும், துாய்மை படுத்துவதற்காகவும், ஏனைய பயன்பாடுகளுக்காகவும் காற்றிலுள்ள நீராவியைப் பிாித்தெடுக்கப்படுகிறது.  
மூடுபனியுடைய லிமா, பெரு நாடுகளின் அண்மைப்பகுதிகளில் இயற்கை மழைப்பொழிவு அாிதாகும் போது ஈரப்பதத்தை மூடுபனி வலைகள் மூலம் அறுவடை செய்வது வழக்கத்தில் உள்ளன.
# ஐக்கிய ஆக்ரா மற்றும் அயோத்தி மாகாணம்

**ஆக்ரா மற்றும் அயோத்தி ஐக்கிய மாகாணம் ** (United Provinces of Agra and Oudh), பிரித்தானிய இந்தியாவின் ஆட்சியில் ஆக்ரா மாகாணம் மற்றும் அயோத்தி பிரதேசங்களைக் கொண்டு இம்மாகாணம் 1902 முதல் 1937 முடிய செயல்பட்டது. பின்னர் ஆக்ரா மற்றும் அயோத்தி ஐக்கிய மாகாணத்தை 1937ல் புதிதாக நிறுவப்பட்ட ஐக்கிய மாகாணத்துடன் இணைக்கப்பட்டது.  
அயோத்தி மற்றும் ஆக்ரா மாகாணங்களை ஒன்றிணைத்து *ஆக்ரா மற்றும் அயோத்தி ஐக்கிய மாகாணம்* 1902ல் உருவாக்கப்பட்டது. ஐக்கிய மாகாணத்தின் தலைநகராக அலகாபாத் நகரம் விளங்கியது.
# ஐக்கிய ஆக்ரா மற்றும் அயோத்தி மாகாணம்

## புவியியல்

1,07,164 சதுர மைல் பரப்பளவு கொண்ட ஆக்ரா & அயோத்தி ஐக்கிய மாகாணத்தின் வடக்கில் திபெத், வடகிழக்கில் நேபாளம், கிழக்கில் பிகார், தெற்கில் தற்கால மத்தியப் பிரதேசமும், மேற்கில் பஞ்சாப் மாகாணமும் எல்லைகளாகக் கொண்டது. இம்மாகாணத்தில் வற்றாத கங்கை ஆறு மற்றும் யமுனை ஆறுகள் பாய்கிறது.
# ஐக்கிய ஆக்ரா மற்றும் அயோத்தி மாகாணம்

## நிர்வாகக் கோட்டங்கள்

பிரித்தானியாவின் இந்திய அரசு ஆக்ரா & அயோத்தி ஐக்கிய மாகாணத்தை நிர்வகிக்க, ஐக்கிய மாகாணத்தை 9 வருவாய் கோட்டங்களாகவும், 48 மாவட்டங்களாகவும் பிரித்தனர்.
# ஐக்கிய ஆக்ரா மற்றும் அயோத்தி மாகாணம்

## இதனையும் காண்க

- ஐக்கிய மாகாணம்
- பிரித்தானிய இந்தியாவின் மாகாணங்களும், ஆட்சிப் பகுதிகளும்
# அர்வாரி நதி

**அர்வாரி ஆறு** (*Arvari River*) இந்திய மாநிலமான ராஜஸ்தானில் உள்ள ஒரு சிறிய ஆறு. 90 கி.மீ. நீளமான இந்த ஆறு, ராஜஸ்தானின் ஆல்வர் மாவட்டத்தின் வழியாக பாய்கிறது. இந்த ஆறு 60 ஆண்டுகளுக்கு உலர்ந்த நிலையில் இருந்த பிறகு, இது 1990 ல் புதுப்பிக்கப்பட்டது. ராஜேந்திர சிங் நிர்வகிக்கும் தருண் பாரத் சங்கத்தின் உதவியுடன் பானோட்டா-கொலிலா கிராமத்தில் உள்ள மக்கள், ஆறு உருவாகும் இடத்தில் தடுப்பணையை 1986 ஆம் ஆண்டு உருவாக்கினர். அதைத் தொடர்ந்து ஆற்றோட்டப் பாதையினோரமான கிராம மக்களும் தடுப்பணைகளைக் கட்டினர். அணைகள் எண்ணிக்கை 375 ஐ எட்டியபோது, 1990 ஆம் ஆண்டில் மீண்டும் ஆறு ஓடத் தொடங்கியது. 60 ஆண்டுகளுக்கு மேலாக உலர்ந்த நிலையில் இருந்த பாேதும், 1995 ஆம் ஆண்டிலிருந்து அது வற்றாத நதியாக மாறியது. இந்த ஆற்றிற்கு 2004 ஆம் ஆண்டின் 'சர்வதேச நதி பரிசு' வழங்கப்பட்டது. 2000 மார்ச்சில் அப்போதைய ஜனாதிபதி கே. ஆர். நாராயணன் "டவுன் டூ பூமி" என்ற தலைப்பை வழங்கினார். ராஜேந்திர சிங்கிற்கு 2001 ஆம் ஆண்டில் மாக்சேசே விருது வழங்கப்பட்டது.
# நிலத் தட்டுகளின் பட்டியல்

**நிலத் தட்டுகள்** *(tectonic plates)* என்பன புவியின் மேலோட்டுப் பகுதியும் கடலடிப் பகுதியும் இணைனந்த பாறைகளால் ஆனவை.புவியின் மேலோடு உடைந்த பாறைத் துண்டுகள் ஒன்று சேர்ந்தது போன்ற அமைப்பை கொண்டன. நிலத்தட்டுகள் ஏறக்குறைய 100கி.மீ (62மி) அடர்த்தியினைக் கொண்டன.மேலும், கடலடி மேலோட்டுச் சிலிகானும் மெக்னீசியமும் உள்ளடக்கிய பகுதி (SIMA)சிமா(SIAL) எனப்படுகிறது.கண்ட மேலோட்டுச் சிலிகானும் அலுமினியமும் உள்ளடக்கிய பகுதி சியால்(SIAL) எனப்படுகிறது.  
புவித்தோற்றவியல் வல்லுநர்கள் ஒவ்வொரு பாறைத் துண்டுகளும் சேருமிடத்தினை நிலத்தட்டுளின் விளிம்புகள் எனக் குறிப்பிடுகின்றார்கள்.இவை நிலையானவை அல்ல.இடம் பெயர்ந்து கொண்டே இருப்பவை.நிலத்தட்டுகள் மூன்று பிரிவுகளாகப் பிரிக்கப்படுகின்றன
1. பெரிய அல்லது முதன்மை நிலத்தட்டுகள்
1. சிறிய அல்லது இரண்டாம் நிலை நிலத்தட்டுகள்
1. நுண் நிலத்தட்டுகள்
# நிலத் தட்டுகளின் பட்டியல்

## பெரிய அல்லது முதன்மை நிலத்தட்டுகள்

..இது மிகப்பெரிய கண்டங்களையும்,பசிபிக் பெருங்கடலையும் கொண்டது.ஒரு பெரிய நிலத்தட்டு 20 m.k.m²
- பசிபிக் தட்டு-103,300,000&nbsp;km²
- வட அமெரிக்கத் தட்டு-75,900,000&nbsp;km²
- யுரேசியத் தட்டு-67,800,000&nbsp;km².
- ஆப்பிரிக்கத் தட்டு-61,300,000&nbsp;km²
- இந்தோ ஆஸ்திரேலியத் தட்டு-58,900,000&nbsp;km²
பெரும்பாலும் இரண்டு தட்டுகளாகப் பிரிக்கப்பட்டுள்ளது.
- ஆஸ்திரேலியத் தட்டு-47,000,000&nbsp;km²
- இந்தியத் தட்டு-11,900,000&nbsp;km²
- தென் அமெரிக்கத் தட்டு-43,000,000&nbsp;km²
# நிலத் தட்டுகளின் பட்டியல்

## சிறிய அல்லது இரண்டாம் நிலை நிலத்தட்டுகள்

இந்தச் சிறிய தட்டுகள் வரைப்படத்தில் தென்படுவதில்லை.இத்தட்டுகள் ஒரு மில்லியன் km² பரப்புக்கும் இருபது மில்லியன் km² பரப்புக்கும் இடைப்பட்ட பரப்பளவைக் கொண்டனவாகும்
- சோமாலியத் தட்டு-16,700,000&nbsp;km²
- நாஸ்கா தட்டு-15,600,000&nbsp;km²
- பிலிப்பைன் தட்டு-5,500,000&nbsp;km²
- அரேபியத் தட்டு-5,000,000&nbsp;km²
- கரீபியத் தட்டு-3,300,000&nbsp;km²
- கோகோசுத் தட்டு-2,900,000&nbsp;km²
- கரோலின் தட்டு-1,700,000&nbsp;km²
- சுகாட்டியத் தட்டு-1,600,000&nbsp;km²
- பர்மா தட்டு-1,100,000&nbsp;km²
- நியூகெப்ரிட்சுத் தட்டு-1,100,000&nbsp;km²
# நிலத் தட்டுகளின் பட்டியல்

## நுண் நிலத்தட்டுகள்

இத்தட்டுகள் வரைப்படத்தில் பெரிய தட்டுகளுடன் இணைந்து கூட்டமாக காணப்படுகின்றன,இந்நுண் தட்டுகள் 1 m km² பரப்புக்கும் குறைவான பரப்பளவை கொண்டனவாகும்.  
1.ஆப்பிரிக்கத் தட்டு
- வாண்டில் தட்டு
- மடகாஸ்கர் தட்டு
- உரோவாமா தட்டு
- செசிலசு தட்டு  
2.அண்டார்டிக் தட்டு
- செட்லாந்து தட்டு
- தென் சாண்ட் தட்டு  
3.கரீபியத் தட்டு
- பனாமா தட்டு
- கொணாவே தட்டு  
4.கோகோசுத் தட்டு
- இரிவேரா தட்டு  
5.யூரேசியத் தட்டு
- அடிரியாடிக் தட்டு (அபுலியன் தட்டு)
- ஏஜியன் கடல் தட்டு (ஹெலனிக்தட்டு)
- அமுரியத் தட்டு
- அனடோலியத் தட்டு
- பாண்டா கடல் தட்டு
- இப்ரேயியத் தட்டு
- ஈரானியத் தட்டு
- மோலுக்கா கடல் தட்டு
- கல்கோரா தட்டு
- சங்கிகி தட்டு
- ஒக்கிநாவா தட்டு
- பெல்சோ தட்டு
- சுண்டா தட்டு
- தைமர் தட்டு
- திசா தட்டு
- யாங்டிழ்சி தட்டு  
6.ஆத்திரேலியத் தட்டு
- கேப்ரிகான் தட்டு
- பூடுனா தட்டு
- கெர்மாடிக் தட்டு
- மாக்கே தட்டு
- நியூபொ தட்டு
- தாங்கா தட்டு
- வுடுலார்க்கு தட்டு  
7.வட அமெரிக்கத் தட்டு
- கிரீன்லாந்து தட்டு
- ஓக்காட்சக் தட்டு
- யுயன் தெ புகா தட்டு
- எக்சுபோலர் தட்டு
- கோர்தா தட்டு  
8.பசிபிக் தட்டு
- பால்மாரல் பிளவுமுகட்டுத் தட்டு
- பேட்சு தலைத் தட்டு
- கரோலின் தட்டு
- கான்வே பிளவுமுகட்டுத் தட்டு
- ஈசுட்டர் தட்டு
- கலபாகோசு நுண் தட்டு
- யூலியப் பிர்னாடசு தட்டு
- கூலா தட்டு
- மாநசு தட்டு
- நியூ கெப்ரிட்சு தட்டு
- வட பிசுமார்க் தட்டு
- வட கலபாகோசு நுண் தட்டு
- சாலமன் கடல் தட்டு
- தென் பிசுமார்க் தட்டு  
9.பிலிப்பைன் கடல் தட்டு
- மரியானா தட்டு
- பிலிப்பைன் நுண் தட்டு  
10.தென் அமெரிக்கத் தட்டு
- அல்டிபிளானோ தட்டு
- பாளிக்சுலாந்துசு நுண் தட்டு
- வட ஆந்திசுத் தட்டு
# நிலத் தட்டுகளின் பட்டியல்

## நுண் நிலத்தட்டுகள்

### நூல்தொகை

;வட ஆந்திசுத் தட்டு
-
-
-
-
# சிறு தக்காளி

**சிறு தக்காளி** (Tomatillo) இதன் தாவரவியல் பெயர் பைசாலிஸ் இக்சோகர்பா ஆகும். இது மெக்சிகோ நாட்டில் அதிகப் பரப்பளவில் சாகுபடியாகின்றது. இப்பழத்தை சாலட்டில் சேர்ப்பது, காய்கறியாகப் பயன்படுத்தல், சூப், ஊறுகாய் போன்றவற்றைத் தயாரிக்கப் பயன்படுத்தல் போன்ற பயன்கள் உள்ளன. இப்பழத்திலிருந்து பழக்கூட்டு செய்யப்படுகிறது. இதை விதை மூலம் இனப்பெருக்கம் செய்யப்படுகிறது. ஒரு எக்டரிலிருந்து 6,250 கிலோ பழங்கள் கிடைக்கும். பழங்கள் பொன்னிறமாக இருக்கும். பழத்தை பச்சையாகவே சாப்பிடலாம்.
# சிறு தக்காளி

## மருத்துவ பண்புகள்

இப்பழத்தில் பாஸ்பரஸ் மிகுந்துள்ளது. இது எலும்பு வளர்ச்சிக்கு உதவி புரியும்.
# கே. டி. முகம்மது

**கே. டி. முகம்மது** (*K. T. Muhammed*, 29 செப்டம்பர் 1927 - 25 மார்ச் 2008), கே. டி. என்றழைக்கப்படும் ஒரு மலையாளம் நாடக ஆசிரியர் மற்றும் திரைக்கதை ஆசிரியர் ஆவார். அவர் எழுதிய சுமார் 40 மேடை நாடகங்களில் இது பூமியனு (இந்த எர்த் ஆகும்) என்ற நாடகம் தலைசிறந்ததாகக் கருதப்படுகிறது, அவர் கண்டம் பேச்ச கொட்டு (Becha Kottu), துர்க்காத்த வாதில்(Thurakkatha Vathil), மூடபடம் (Moodupadam), மற்றும் கடல் பாலம் (Kadalpalam) உட்பட சுமார் 20 படங்களுக்கு திரைக்கதை இயற்றியுள்ளார். கே.டி. சங்கீத நாடக அகாதமி விருது வென்ற எழுத்தாளர் ஆவார். அவரது நாடகங்கள் மதம் அல்லது சமூகத்தின் தடைகளை மீறி அடிப்படை மனித கண்ணியம் மதிப்புகளைக் கொள்கையாகக் கொண்டிருந்தது.
# கே. டி. முகம்மது

## ஆரம்பகால வாழ்க்கை

மலப்புரம் மாவட்டத்தில் மஞ்சேரியில் ஒரு போலீஸ்காரருக்கு மூத்த மகனாகப்பிறந்து, முறையான தொடக்கக்கல்வி மட்டுமே பயின்றார். பள்ளி படிப்பை முடித்த பிறகு அவர் அஞ்சல் துறை கிளர்க்காக வேலை செய்தார். 1952 ஆம் ஆண்டில் அவரது கதை கனுக்கள் (Kannukal) அகில இந்திய சிறுகதையில் போட்டியில் முதல் பரிசு கிடைத்தது. பல வெளிநாட்டு மொழிகளில் பின்னர் மொழிபெயர்ப்பு செய்யப்பட்டது. அவர் கோழிக்கோடு பிரதர்ஸ் இசை கிளப்ப்பில் செயல்திறன் மிக்க உறுப்பினராக திகழ்ந்தார். இது பல பிரபலமான கலைஞர்களின் பயிற்சி தளமாக அமைந்தது. அதே காலகட்டத்தில் ஒரு குறுகிய காலத்திற்கு மட்டும் சித்திர கார்த்திகா (Chithrakartika) எனும் வாராந்திர பத்திரிக்கையில் ஆசிரியராகப் பணியாற்றினார். அவர் 'சங்கமம்' அரங்கத்தினுள் தொழில்முறை நாடகக் குழுவினைத் தொடங்கினார் அதன் வாயிலாக மாநிலத்தின் உள்ளேயும் வெளியிலும் தனது புகழ்பெற்ற நாடகங்களில் பலவற்றை நடத்தினர். 1971-ல் அவர் கேரள சங்கீதநாடக அகாடமி தலைவராகவும், கேரள மாநில திரைப்பட வளர்ச்சிக் கழகத் தலைவராகவும் 1974 இல் பரிந்துரைக்கப்பட்டார்.
அவர் மார்ச் 25, 2008 இல் பவன்காடு (Pavangad), கோழிக்கோட்டில் இறந்தார்.
# கே. டி. முகம்மது

## தேர்ந்தெடுக்கப்பட்ட நாடகங்கள்

Oorum Perum (பெயர் மற்றும் டிக்னிட்டி ஒரு நபர்)  
Avar Theerumanikkunnu (அவை முடிவெடுத்தல்)  
Karavatta Pashu (பால் நிறுத்தப்பட்ட மாடு)  
Manushyan Karagruhathil (சிறைச்சாலையில் மனிதன்)  
Ithu Bhoomiyanu (இந்த எர்த் ஆகும்)  
Kaffar(காபர்)  
Acchanum Bappayum(அச்சனும்,பாப்பயும்)  
Naalkkavala (ஜங்ஷன்)  
Njan Pedikkunnu (நான் பயப்படுதல்)  
Kainathikal(கை நதிகள்)  
Pendulam (பென்டுலம்)  
Kalithokku (டாய் துப்பாக்கி)  
Sthithi சிருட்டி (உருவாக்கம்)  
Samharam (நிர்மூலமாக்கும்)  
Sakshatkaram (நிறைவேற்றுதல்)  
Samanwayam (யூனியன்)  
Sanatanum (நித்திய)  
Sannaham (ஆபரேஷன் தியேட்டர்)  
Vellapokkam (வெள்ளம்)  
Deepasthambam Mahashcharyam  
"Soothradharan"(ச்சூத்திரதாரன்)
# கே. டி. முகம்மது

## விருதுகள்

- கேரள மாநில திரைப்பட சிறந்த திரைக்கதை இருமுறை விருதுகள்; Kumarasambavam, 1969 மற்றும் Achanum Bappayum, 1972
- சங்கீத நாடக அகாடமி விருது, 1986
- பஹ்ரைன் கேரளிய சமாஜன் "சாகித்திய விருது '2005
# ஆசுவால்டு ஸ்பெங்கிலர்

**ஆசுவால்டு ஸ்பெங்கிலர்** (*Oswald Spengler*, 29 மே 1880 – 8 மே 1936) ஜெர்மனியில் பிளாக்கென்பர்க் என்னும் இடத்தில் பிறந்தார். இவர் இயற்கை உருவ வரலாற்று வரைவியலை தோற்றுவித்தவர். ஹாலே, மூனிச், பெர்லின் பல்கலைக்கழகங்களில் கணிதம், இயற்கை அறிவியல், தத்துவம், கலை, வரலாறு கற்றார். பிறகு ஹாம்பர்க்கில் நான்காண்டுகள் (1911-1914) ஆசிரியராகப் பணியாற்றிய பின் வரலாற்று ஆய்வில் ஈடுபட்டார்.
# ஆசுவால்டு ஸ்பெங்கிலர்

## முக்கிய படைப்புகள்:

- மேற்கத்திய உலகின் வீழ்ச்சி
- மனிதனும் தொழில் நுட்பமும்
- முடிவெடுக்கும் நேரம்  
இவற்றுள் மேற்கத்திய உலகின் வீழ்ச்சி என்ற நூல் ஸ்பெங்கிலருக்குப் பெரும் புகழைத் தேடித் தந்தது.
# ஆசுவால்டு ஸ்பெங்கிலர்

## வரலாற்றுப் பங்களிப்புகள்

- வரலாற்று ஆராய்ச்சி அழகு
- வரலாற்று வளர்ச்சிப் படிநிலைகள்
- வரலாற்று வட்டச் சுழற்சி
- கலாச்சாரத்தின் கடைசிக் கட்டம்
- கலாச்சாரச் சின்னங்கள்
- வரலாற்றுத் தத்துவம்
- வரலாற்று மாமனிதர்கள்